രാജസ്ഥാനില് മന്ത്രിസഭാ വിപുലീകരണം ഉടനെന്ന് ജയ്പൂര്: രാജസ്ഥാനില് മന്ത്രിസഭാ വിപുലീകരണം ഉടനെന്ന് സൂചന. ഇന്നലെ രാവിലെ രാജസ്ഥാന് കോണ്ഗ്രസ് അദ്ധ്യക്ഷന് ഗോവിന്ദ് സിംഗ് ദോത്സാര 25 എം.എല്.എമാരുമായി ചര്ച്ച നടത്തിയിരുന്നു. മുഖ്യമന്ത്രി അശോക് ഗെലോട്ട്, ഉപമുഖ്യമന്ത്രി സച്ചിന് പൈലറ്റ്, എന്നിവരും പങ്കെടുത്തു. തങ്ങള്ക്ക് മന്ത്രിസഭയില് തുല്യ പ്രാതിനിദ്ധ്യം നല്കണമെന്ന് സച്ചിന് പൈലറ്റും അദ്ദേഹത്തെ അനുകൂലിക്കുന്ന എം.എല്.എമാരും ആവശ്യപ്പെട്ടു. കോണ്ഗ്രസ് ജനറല് സെക്രട്ടറി കെ.സി വേണുഗോപാല്, രാജസ്ഥാനിലെ ജനറല് സെക്രട്ടറി ഇന് ചാര്ജ് അജയ് മാക്കന് എന്നിവര് ശനിയാഴ്ച രാവിലെ ഗെലോട്ടുമായി കൂടിക്കാഴ്ച നടത്തിയിരുന്നു. മന്ത്രിസഭാ വിപുലീകരണം സംബന്ധിച്ച ചര്ച്ചകള് ഞങ്ങള് നടത്തുന്നുണ്ട്. മന്ത്രിസഭാ വിപുലീകരണം ഉടന് നടക്കും. ജില്ലാ ബ്ലോക്ക് തല നേതാക്കളെയടക്കം നിയമിക്കും. എല്ലാവരും സഹകരിക്കാന് തയ്യാറാണ് ഇന്നലത്തെ കൂടിക്കാഴ്ചയ്ക്ക് ശേഷം മാക്കന് ട്വീറ്റ് ചെയ്തു.